пазара на труда и младежката заетост, здравословните и безопасни условия на труд, равенството между половете и достойните условия на труд.
 2. Сътрудничеството може да се осъществява под формата например на конкретни взаимно договорени програми и проекти, както и под формата на диалог, сътрудничество и инициативи по теми от общ интерес на двустранно или многостранно равнище, например в рамките на МОТ.
 Член 42
 Селско стопанство, развитие на селските райони, животновъдство и напояване
 Страните се споразумяват да си сътрудничат с цел развиване на капацитета на Афганистан в областта на земеделието, животновъдството и поминъка в селските райони. Това сътрудничество включва:
 а)
 селскостопанска политика и увеличаване на производителността, насочени към гарантиране на продоволствената сигурност;
 б)
 в съответствие с дял IV възможностите за подпомагане на отрасъла на селското стопанство и търговията със селскостопански продукти, включително на търговията с растения, животни, селскостопански животни и продукти от тях, с оглед на по-нататъшното развитие на икономическите отрасли с основен акцент върху селскостопанския сектор;
 в)
 хуманно отношение към животните и селскостопанските животниа;
 г)
 развитие на селските райони;
 д)
 обмен на опит и мрежи за сътрудничество между местни участници или стопански субекти, по-специално в области като научните изследвания и трансфера на технологии;
 е)
 развитие на политиката по отношение на здравето и качеството на растенията, животните и селскостопанските животниа;
 ж)
 предложения и инициативи за сътрудничество, представени на международни селскостопански организации;
 з)
 развиване на устойчиво и екологосъобразно селско стопанство, включително производство на растителни култури, биогорива и трансфер на биотехнологии;
 и)
 защита на растителните сортове, технологии за семена и аграрни биотехнологии;
 й)
 създаване на бази данни и информационна мрежа в областта на земеделието и животновъдството; и
 к)
 обучение в селскостопанския и ветеринарния сектор.
 Член 43
 Околна среда и изменение на климата
 1. Страните си сътрудничат, за да се съдейства на Афганистан да въведе високо равнище на опазване на околната среда и да насърчи опазването и управлението на природните ресурси и биологичното разнообразие, включително горите, в интерес на устойчивото развитие и приспособяването към изменението на климата и смекчаването на последиците от него.
 2. Страните се стремят да способстват за ратифицирането, прилагането и спазването на многостранните споразумения в областта на околната среда и изменението на климата.
 3. Страните се стремят да засилят сътрудничеството в областта на приспособяването към изменението на климата и смекчаването на последиците от него, като поставят особен акцент върху водните ресурси.
 Член 44
 Обществено здраве
 Страните се споразумяват, че при сътрудничеството помежду им ще се разгледат реформата на сектора на здравеопазването и предотвратяването и контрола на значими заболявания, включително чрез насърчаване на прилагането на международните споразумения в областта на здравеопазването. Сътрудничеството включва също така усилия за разширяване на достъпа до основни здравни услуги в Афганистан, подобряване на качеството на здравните услуги за уязвимите групи, по-специално жените и децата, увеличаване на достъпа до чиста вода и канализация и насърчаване на хигиената.
 Член 45
 Култура
 1. Страните се споразумяват да насърчават сътрудничеството по въпросите на културата с цел по-добро взаимно разбиране и познаване на културите. За тази цел те подкрепят и насърчават съответни действия от страна на гражданското общество. Те зачитат културното многообразие.
 2.